જીએસટીના પગલે સ્થાનિક કાલુપુર, માધુપુરા સહિતના હોલસેલ વેપારીઓએ જૂના સ્ટોકનો ૩૦ જૂન પહેલાં નિકાલ કરી દીધો હતો. બીજી બાજુ મિલરોએ પણ જીએસટીના અમલ થયા બાદ વિસંગતતા તથા સ્પષ્ટતાના અભાવ વચ્ચે પાંચમી જુલાઈ સુધી મિલના કામકાજ બંધ રાખી સપ્લાય પણ ઠપ કરી દીધો હતો. ગઇ કાલથી મિલરોએ માલનો સપ્લાય ચાલુ કરતાં સ્થાનિક બજારમાં માલ આવવાનો શરૂ થઇ ચૂક્યો છે, જેના પગલે અનાજ બજારમાં રાહત થઇ છે. નોંધનીય છે કે સ્થાનિક અનાજના વેપારીઓ જીએસટીમાં બ્રાન્ડેડ તથા છૂટક અનાજના વેચાણ સંબંધે હોલસેલ વેપારીઓમાં અસ્પષ્ટતા હતી અને તેથી કાલુપુરના લાટ બજાર, ગ્રેઈન મર્ચન્ટ એસોસિયેશન તથા માધુપુરા બજારના હોલસેલ વેપારીઓએ આ સંદર્ભે હડતાળ પણ પાડી હતી.